[{"text_idx": "#000000", "text": "Gwybod sut a phryd i alw am help"}, {"text_idx": "#000003", "text": "Mae\u2019r penwsos wedi cyrraedd ac rydych chi\u2019n cynllunio diwrnod ar y dw\u0302r yn padlo\u2019ch SUP. Rydych chi\u2019n dychmygu dw\u0302r gwastad, tawel, disglair a\u2019ch bwrdd yn symud yn braf ar hyd yr wyneb, y teimlad gwych a gewch wrth wneud ymarfer corff a golygfeydd gwefreiddiol o arfordir Prydain, llynnoedd neu afon efallai. Rydych chi\u2019n lansio\u2019ch bwrdd yn yr heulwen a does dim gwynt ond dwy awr yn ddiweddarach mae awel gref yn ymddangos a diferion o law. Rydych chi\u2019n edrych draw tuag at y traeth ac yn sylweddoli bod gennych ddiwrnod oer, llaith o\u2019ch blaen."}, {"text_idx": "#000004", "text": "Mentrwch yn gall a gwnewch yn siw\u0302r eich bod yn gwbl barod ar gyfer eich taith ar eich SUP. P\u2019un a ydych yn newydd i weithgareddau SUP neu\u2019n adnewyddu eich gwybodaeth, bydd ein fideo SUP, a gefnogir gan British Canoeing yn eich helpu i ddeall y pethau sylfaenol i gadw\u2019n ddiogel. Os yw hynny wedi eich ysbrydoli i ddysgu mwy am sut i fod yn barod ac yn hunangynhaliol cyn mynd allan, edrychwch ar Go Paddling."}, {"text_idx": "#000005", "text": "Edrychwch ar y gyfres o fideos byr, addas i\u2019r pwrpas gan Lysgennad y WSA a\u2019r amgylcheddwr, Cal Major a gwrandewch ar ei deg awgrym gorau hi ar gyfer SUPio mwy diogel ar wahanol ddyfrffyrdd ac mewn amodau cyfnewidiol."}, {"text_idx": "#000007", "text": "Tennyn (ynghlwm i\u2019r bwrdd yn y ffordd gywir, \u2013 edrychwch ar y canllaw i \u2018SUP Leashes\u2019 isod)\nBwrdd (addas ar gyfer y gweithgaredd a chi, cyfaint, hyd a lled)\nPadlo (y maint iawn i chi)"}, {"text_idx": "#000008", "text": "Gwnewch yn siw\u0302r bod gennych y dennyn iawn ar gyfer eich gweithgaredd gyda chymorth y ffeithlun hwn gan British Canoeing."}, {"text_idx": "#000010", "text": "Ffo\u0302n symudol wedi\u2019i wefru mewn bag sych (mae bag rhewgell ziplock yn opsiwn rhad)\nMap a chwmpawd (hyd yn oed os ydych yn defnyddio GPS)\nDw\u0302r potel (sicrhewch eich bod yn yfed digon o ddw\u0302r bob amser)\nFflasg o ddiod boeth (yn dibynnu ar yr adeg o\u2019r flwyddyn)\nByrbrydau egni uchel (i roi hwb o egni i chi pan fyddwch wedi blino)\nUnrhyw feddyginiaeth angenrheidiol (a rhai sba\u0302r)"}]